Publication: Magyar Közlöny
Issue: MK-2001-152 (Year: 2001, Number: 152)
Era: 1990-2004
Section: nyújtott állami támogatások tilalma alóli mentességek egységes rendjéről szóló 163/2001. (IX. 14.) Korm. rendelettel
Paragraph Index: 1163

(6) A miniszter — az érintett minisztériumok véleménye, a környezetvédelmi és természetvédelmi célra létrejött társadalmi szervezetek, valamint az Országos Környezetvédelmi Tanács együttes ajánlásainak ismeretében — az általános pályázati rendszer és a finanszírozási igényen alapuló működtetési rendszer szerinti felhasználásra a tárgyévi környezetvédelmi- és természetvédelmi programok alapján pályázati felhívást tesz közzé a Minisztérium hivatalos lapjában, internetes honlapján, valamint a megjelenés tényét két országos napilapban közli. A tárgyévi környezetvédelmi és természetvédelmi programokban való részvétel feltételeit a pályázati felhívás tartalmazza. Az általános pályázati rendszer szabályai

Source: https://magyarkozlony.hu/hivatalos-lapok/bf38aee143308a4d125447e91f45b60a7bc95734/dokumentumok/3f312ccc1e9978defae6159eb684de784cab0c95/letoltes